google/wiki40b huggingface dataset:
Mustafa-brevet

Mustafa-brevet var et fabrikert brev som Carl I. Hagen, daværende formann i Fremskrittspartiet, dro frem i valgkampinnspurten av kommunestyre- og fylkestingsvalget 1987. Brevet var signert Mohammad Mustafa, en innvandrer i Oslo, og handlet om hvordan islam skulle ta over Norge. Brevet ble kontroversielt, og media mente raskt at det var et falsum. Hagen påsto at han først etterpå forsto at brevet var falskt og uttalte overfor pressen at han burde ha gjort grundigere undersøkelser vedrørende brevets ekthet før han brukte det.

Bakgrunn og historie

I innspurten av valgkampen i 1987 leste Carl I. Hagen 7. september høyt fra brevet på et valgkampmøte i Rørvik. Ifølge media innledet Hagen med å si at «Asylsøkerne er på vei å ta over vårt fedreland». Deretter skal han ha lest opp brevet, der det ble hevdet at muslimer kom til å gjøre Norge «muslimsk» og at kirkene skulle erstattes av moskéer. «Mustafa» erklærte seg som troende muslim, og påstod at «muslimene i Norge var mange og fødte flere barn enn nordmennene».
VG mente raskt å kunne vise at brevet var falsk. Siden brevet var undertegnet med fullt navn og adresse, kunne avisa kontakte den virkelige Mohammad Mustafa for å undersøke saken. Mustafa avviste blankt at han hadde sendt brevet. Det viste seg også at han ikke hadde bodd på den adressen, som brevet var underskrevet med, på nesten et halvt år. På bakgrunn av dette mente Mustafa at noen kan ha plukket navnet hans tilfeldig fra en telefonkatalog.
Mustafa skal ha følt seg så misbrukt av Hagen at han høsten 1987 gikk til søksmål mot ham med Tor Erling Staff som sin sakfører. Staff krevde på vegne av sin klient oppreisning og erstatning fra Hagen og Fremskrittspartiet på tilsammen 500 000 kroner. Staff hevdet at Hagen var klar over at brevet var falskt da han brukte det i valgkampen. Saken havnet i Oslo Byrett i november 1988 og endte med et forlik mellom de to.

Årsaker og virkninger av brevet

Den utløsende årsaken til at Hagen trakk brevet inn i valgkampen var, ifølge VG, en reaksjon på biskop Andreas Aarflot utspill om flyktingeskatt.
Uansett årsak gjorde Frp sitt beste valg noensinne med 12 % oppslutning, og fikk dermed en tredobling siden valget i 1985. Etter valget i 1987 ble innvandring en like markant sak for Frp som det «sterk nedsettelse av skatter og avgifter» hadde vært tidligere. 1987 representerer derfor en milepæl i Frps historie da innvandringspolitikken for alvor ble en frontsak for partiet.
Mustafa ble utsatt for flere truende telefonoppringninger med rasistiske utsagn som følger av opplesningen av brevet.
Mandya (distrikt)

Demografi

Ved folketellingen i 2011 var det 1 808 680 innbyggere i distriktet, mot 1 763 705 i 2001. Den urbane befolkningen utgjør 17,08 % av befolkningen.
Barn i alderen 0 til 6 år utgjorde 8,96 % i 2011 mot 11,63 % i 2001. Antallet jenter i den alderen per tusen gutter er 934 i 2011, det samme som i 2001.
Ling Cao

Ling Cao (kinesisk: 凌操; død 203) var en kinesisk offiser. Han stammet fra Yuhang, der han i 197 slo banditten Yan Baihu og sluttet seg til krigsherren Sun Ce. Senere ledsaget han dennes etterfølger Sun Quan på et felttog mot general Huang Zu, men ble drept i slaget ved Xiakou av Huangs offiser Gan Ning.
Ling Caos sønn Ling Tong ble også offiser.
Vegarbeider

Vegarbeider er en betegnelse som er brukt om de som bygger, driver eller vedlikeholder vegnettet. Mer presise betegnelser kan være asfaltør eller anleggsmaskinførere, alt etter hvilke oppgaver man har i yrket.

Norge

Tidligere var alle vegarbeidere i Norge ansatt i Statens vegvesen, men etter privatiseringen av Vegvesenets produksjonsenhet i 2003 (Mesta), og innføringen av fri konkurranse på markedet, finner vi vegarbeiderne ute blant entreprenørene. Privatiseringen har gitt flere utfordringer, og i 2007 startet Statens vegvesen et eget fireårig forsknings- og utviklingsprogram kalt Kompetanseutvikling Drift og Vedlikehold (KDV). Målet er å løse noen av utfordringene ved å utvikle kompetansen innenfor drift og vedlikehold av det norske vegnettet.
Ribonuklease

Ribonuklease(r), forkortet RNase, er nukleaser som katalyserer nedbrytningen av RNA til mindre komponenter.  De kan inndeles i endonukleaser og exonukleaser, og inneholder flere underkategorier innenfor EC 3.1-klassen av enzymr.
Mdadm

mdadm er et fritt og åpent programvareverktøy som blir brukt til å styre og overvåke RAID-utstyr. Det blir brukt i moderne Linuxdistribusjoner som erstatning for eldre RAID-verktøy som raidtools2 og raidtools.
Mdamd ble laget av Neil Brown ved The Attachmate Group/SUSE, og er lisensiert under versjon 2 eller senere av GNU General Public License.
Mdamd ble integrert i versjon 3.12 av Linuxkjernen den 3. november 2013.
Islamsk kunst

Islamsk kunst er en bred betegnelse på den kunsten som hovedsakelig er skapt av muslimer, influert av de islamske kulturer i ulike muslimske land. Islamsk kunst omfatter kunstverk som er produsert fra Hija-perioden (ca. 622 e.Kr.) til 1800-tallet innenfor et område som strekker seg fra Spania og Marokko til Indonesia.
Slike kunstneriske verker inkluderer arkitektur, malerier, kalligrafi, keramikk og metallarbeider. Den som karakteriserer islamsk kunst er ofte definert av filosofene og åndsretninger innenfor de muslimske tradisjoner. Selv om all islamske kunstverk er skapt av teknikker og filosofi som er avledet fra den islamske tankeverden, er ikke islamsk kunst nødvendigvis religiøs i sin bruk eller betydning. Ofte er temaene i disse arbeidene fullstendig verdslig i sin natur.

Sentralt i islamsk kunst

Islamsk kunst, en del av islamske studier, har gjennom historien vært hovedsakelig abstrakt og dekorativ som portretterer geometriske, blomstrete, «arabisk stil», smidige spiraler, og kalligrafisk formgivning. Ulik den sterke tradisjonen av å avbilde det menneskelige legeme i kristen kunst, er det en hovedregel i de fleste muslimske land å ikke inkludere beskrivelse av menneskelige vesener. Det er spesielt riktig for tidlig islamsk-arabisk kunst. Mangelen på portretter har sin årsak i den faktum at islam i sin tidligste fase forbød avbildninger av menneskelige vesener, spesielt profeten Muhammed. Det grunnes i at muslimer tror at avbildninger av profeten vil forføre til idolisering av det samme. Forbudet mot avbildning av mennesker kalles for anikonisme (dyrkelse av symbolske objekter framfor avbildning av guddom). Det er spesielt uvanlig å finne avbildninger av den menneskelige form i moskeer. I løpet av de siste to århundrene, spesielt etter at kontakten med den vestlige verden har økt, har dette forbudet (utenfor moskeene) blitt avlempet i sådan grad at kun ortodokse muslimer avviser avbildninger av mennesker.
Islamsk kunst er vanligvis sentrert rundt Allah, og ettersom Allah ikke kan bli representert av bilder – «Selv om tror ham er, er han ikke», benyttes geometriske mønstre isteden. Mønstrene er tilsvarende til den arabiske stil som innebærer geometrisk form, men ikke nødvendigvis brukt for å uttrykke ordens og naturens idealer.

Kalligrafi

Det religiøse forbudet mot å tegne eller male mennesker når Koranen skal høyaktes har ført til at islamske kunstnere har utviklet arabisk kalligrafi til en egen kunstform. Kalligrafer har lenge trukket ordspråk og sitater fra Koranen og omdannet disse til en egen blomstrete kunstform for uttrykke den skjønnhet de har oppfattet fra Koranens vers.
Noen eksempler på arabisk kalligrafiske stiltrekk:
Le Nouvelliste

Le Nouvelliste er en franskspråklig avis som kommer ut daglig i Port-au-Prince i Haiti og distribueres til hele landet – særlig i hovedstaden og 18 av de større byene.
Avisa ble grunnlagt i 1898 av Guillaume Chéraquit, opprinnelig under navnet Le Matin, men ble Le Nouvelliste femten måneder senere. Trykkinga var det Chéraquits venn Henri Chauvet som sto for. I dag er Le Nouvelliste den eldste og største dagsavisen i landet.
Syreneset fort

Syreneset fort er et tysk kystfort fra andre verdenskrig ved Syre på Karmøy. Fortet sto ferdig i februar 1943 som en del av Artillerigruppe Karmøy-Syd. Det var bestykket med fem 12,2 cm eks-russiske feltkanoner. Mannskapsbunkerne er av type R655, og er de eneste av sitt slag i Norge. Kanonene hadde en rekkevidde på rundt 21 000 meter. Fortet hadde også kommando over to 12 cm Schneider-Canet-tårnkanoner, som dekket innseilingen til Skudeneshavn. Disse kanonene var hentet fra Trøgstad fort i Østfold. Den ene kanonen er nå satt opp igjen på Fredriksten festning, der den hadde stått fram til 1906. Mannskapsbunkere av type R 655 finnes for Norges del kun på Syre og er ikke bygget andre steder i landet. Fortet er godt kamuflert i terrenget.
Fra kommandobunkeren hadde man utsikt helt til Utsira.
Syreneset fort ble bygget av russiske tvangsarbeidere. Ved inngangen til fortet var det montert flammekastere, som kunne bli aktivert av en knapp i vakthuset. Disse ble aldri brukt, men var godt skjult.
Da krigen var slutt, kom sivile og brente mesterparten, men alt av betong står den dag idag.
Parantica

Utseende

Middelsstore til store, slanke, svarte og lysblå eller hvite sommerfugler. Kroppen virker påfallende liten og tynn sammenlignet med de store vingene. Slekten kan minne om mørkfargede arter i slekten Danaus. Som disse signaliserer fargene at disse sommerfuglene er giftige på grunn av de giftige plantene de har spist som larver.
Andinotrichoderes

Utseende

En middelsstor, slank, kastanjebrun trebukk. Kroppsformen er ikke typisk for Prioninae, men ligner mer på underfamilien Lepturinae. Antennene er nokså kraftige og noe lengre enn kroppen hos hannen. Pronotum er trapesformet og forholdsvis lite. Dekkvingene er jevnt avsmalnende bakover, ganske smale i spissen, med avrundede "skuldre", uten lengderibber. Undersiden er kledt med ganske lange, gule hår.

Utbredelse

Arten er kjent fra Peru og Bolivia.
Grzegorz Krychowiak

Landslaget

Han ble tatt ut i Polens EM-tropp til EM i Frankrike 2016.
Han ble tatt ut i Polens tropp til VM i fotball 2018 i Russland.
PH-indikator

En pH-indikator er et kjemisk stoff som har én farge i sure løsninger og en annen farge i  basiske løsninger.

Indikatorer på kjøkkenet

Flere stoffer i vår hverdag har disse egenskapene. Eksempler er te, blåbær og rødkål.
Rødkålen er en meget god indikator som får en lysere rødfarge i syre, mens i basiske løsninger blir den grønn.

Fremstilte indikatorer

De naturlig forekommende indikatorene er ikke veldig nøyaktige. Det er derfor utviklet indikatorer med bedre skalering:

Bromtymolblått

Bromtymolblått (forkortes gjerne BTB) får en gul farge i sure løsninger og en blå farge i basiske løsninger. Siden BTB skifter farge ved en pH-verdi mellom 6,0-7,6 er BTB ideelt for å finne konsentrasjonen i et nøytralt område.

Lakmus

Lakmus blir også ofte brukt i samme omgivelser og sammenhenger som BTB og brukes som et alternativ. Lakmus har et imidlertid et større omslagsområde, og fungerer bra for pH-verdier mellom 5,0-8,0. Syrefargen er rød og i basiskløsning blir fargen blå.

Fenolftalein

Fenolftalein et hvitt, krystallinsk stoff. Fargeløs i sur og nøytral løsning, mens den blir farget karminrød i det basiske omslagsrområdet, pH 8,5—9,5. Brukes som indikator i kjemiske analyser.

Alternativ til indikatorer

Det finnes elektroniske pH-målere som gir langt bedre nøyaktighet enn man kan lese seg frem til ved hjelp av en indikator.
Kosovare Asllani

Biografi

Asllani spilte tidlig i karrieren for Vimmerby IF, og kom til Linköpings FC i 2007-sesongen. Hun debuterte for aldersbestemte landslag i 2007, for A-landslaget i september 2008, og for U-23-landslaget i november 2008.
Kosse vant alt med Linköpings FC i 2009-sesongen – gull i svensk mesterskap, den svenske cupen, og Supercupen. Asllani gikk til Chicago Red Stars for nye utfordringer, hvor hun spilte vårsesongen 2009. Hun spilte 13 kamper, og scoret to mål. I august 2010, da sesongen var over i USA, vendte hun tilbake til Linköpings FC, hvor hun også tilbragte 2011-sesongen.
Etter sammenlagt 69 kamper og 28 scorede mål i den svenske ligaen for Linköping FC, gikk Asllani 13. desember 2011 over til Kristianstads DFF, som i 2007 endte sesongen på en sjuendeplass.
Asllani deltok i EM i 2009, men hun ble ikke tatt ut i VM-troppen til sluttspillet i Tyskland i 2011.

Familie

Asllanis foreldre er født og oppvokst i Kosovo.
Hun tok sølv under Sommer-OL 2016.
Det rene lands buddhisme

Myten om Amitabha

Buddhistisk mytologi sier at Gautama Buddha fortalte om en annen buddha ved navn Amitabha («uendelig lys»). Denne var opprinnelig en bodhisattva ved navn Dharmakara. Han hadde fulgt stien i mange tusen år og sverget på at når han en gang oppnådde oppvåkning, skulle det området eller «buddha-land» (hver buddha rår over sitt land ifølge buddhistisk mytologi) han rådde over være det reneste og beste av alle «buddha-land». Etter oppvåkningen fikk han navnet Amitabha og området ble kalt Sukhavati eller «Det Rene Land».
Det Rene Land er således den oppsamlede fortjenesten av Dharmakaras gode gjerninger i alle hans liv og årtusener før han ble Amitabha Buddha. Det Rene Land er ikke det samme som nirvana, men et rike eller paradis (kalles i Kina også «Vestens Paradis/Himmel») man blir gjenfødt i etter sin død. I dette paradiset finnes det ikke lenger  noen hindringer til den fullstendige oppvåkning. Ingen negative handlinger eksisterer og det blir derfor ikke skapt noen dårlig karma, og det som fantes av dårlig karma fra tidligere liv vil forsvinne. I praksis og i alminnelig folketro blir ofte Det Rene Land oppfattet som ekvivalent med Nirvana, det ytterste mål.

Hengivelse og tro

Hengivelse og tro er meget sentrale begreper i Det Rene Land-buddhisme i forhold til andre skoler innen buddhismen. Objektet eller målet i denne formen for buddhismen er gjenfødelse i Det Rene Land. Dette kan forstås bokstavelig eller metaforisk; metaforisk kan det symbolisere at man blir «gjenfødt» i Det Rene Land i betydning av at man oppnår et rent sinn hvor man kan oppleve den absolutte og perfekte medlidenhet og visdom som Amithaba Buddha har.

To veier til frelse

Det blir også understreket at det er to veier til frelse: nianfo/nembutsu – messing av Amitabha Buddhas navn og meditasjon. Nianfo/nembutsu ble vektlagt i senere utviklingen av Rene Land, spesielt i Japan. Ideen er at resitasjon av Amitabhas navn igjen og igjen vil resultere at troen og hengivelsen til Amithaba manifesterer seg og at dette i seg selv alene er nok for gjenfødelse i det Rene Land. Mantraet som gjentas er «Namo Amitabha Buddha» (sanskrit), «Nanmu Emituo Fo» (kinesisk) eller «Namo Amida Butsu» (japansk).
Den viktigste bodhisattvaen og objekt for hengivelse i Det Rene Land er Guanyin  (japansk: Kannon).
Kharga

Karavaneveien Darb el-Arbain

Handelsveien Darb el-Arbain passerte Kharga og Asyut og ble benyttet allerede i det gamle rike i Egypt (2780 f.Kr.-2260 f.Kr) for å transportere handelsvarer som gull, elfenben, krydder, hvete, dyr og vekster. Darb el-Arbains lengste strekning var nordover fra Kobbei i Sudan gjennom ørkenen via Bir Natrum og Wadi Howar til Egypt.
Alle oaser har alltid vært krysninger for karavaner. I Kharga er det særlig påtagelig med en kjede av festninger som romerne bygget for å beskytte handelsveien. Festningenes størrelse og hensikt varierte; noen var små utposter og andre bevoktet store bosetninger med egne avlinger. Alle ble bygget med soltørket murstein, men noen hadde også små templer av stein og med inskripsjoner på veggene.
Den greske historikeren Herodotos på 400-tallet f.Kr. beskrev Darb el-Arbain «som en vei som ble krysset... på førti dager» og på hans tid var veien viktig for handelen mellom Nubia og Egypt. Den kalles av den grunn for «Førtidagersveien». Den ble benyttet av store karavaner på opptil 12 000 kameler på 1300-tallet da trafikken var på sitt største.

Arkeologiske steder

Hibis tempel ble grunnlagt av farao Psamtik II, men ble ferdigstilt under Perserrikets okkupasjon av Egypt i tiden rundt 500 f.Kr.. Det er ligger i en palmelund to kilometer nord for dagens Kharga. En tidlig kristen gravplass, Al-Bagawat, ble benyttet fra 200-tallet til 700-tallet og er en av de tidligste og best bevarte kristne gravplassene som er bevart.
Grue prestegård

Grue prestegård (Søndre Skulstad) ligger et par kilometer unna kirken, nær det stedet der kirken stod frem til brannen i 1822.
Kirken ble oppført på den gamle prestegården Grues grunn i middelalderen. Nærheten til Glomma var imidlertid problematisk for både kirken og prestegården. Hans Andersen Gjerdrum, som var sogneprest fra 1745, kjøpte gården Søndre Skulstad i 1755. I 1773 søkte han om og fikk tillatelse til å flytte prestbolet dit. Samme år ble den gamle gårdens drengstue tatt av Glomma, som gikk bare 25 alen fra hovedbygningen. Gjerdrum døde i 1782, ikke lenger etter at ny prestegårdsbygning ble oppført.
Hovedbygningen ble oppført i 1775.  Det er et laftebygg i to etasjer, en typisk embedsmannsgård av sin tid. Inngangspartiet ble flyttet ved en totalrenovering i 1960-årene, og det har også tidligere på 1900-tallet blitt gjort om på bygningen. En garasje er fra rundt 1970. Drengstuen på østsiden ble revet omtrent på samme tid. Hovedbygningen er fredet sammen med et stabbur fra 1800-tallet som ikke lenger er i OVFs eie. Prestegården ble lagt ut for salg sommeren 2017.
Den tidligere prestegården er siden tatt av Glomma, og kirkestedet ble flyttet etter brannen, slik at dagens Grue kirke står på Vollermoen i sørkant av Kirkenær sentrum.
Fløyelsdyr

Hud og segmentering

Kutikulaen er så tynn at de er dårlig beskyttet mot væsketap. En forskjell fra leddyrenes stamart er at fløyelsdyr er landlevende. Derfor må de unngå væsketap ved et nattaktivt levesett i fuktige og skyggefulle miljøer, f.eks. i huler og under løv og råtnende trær. Kroppen er segmentert, men segmenteringen er ikke synlig fra utsiden slik som hos leddyr eller leddormer.

Jakt

Ved hjelp av oralpapillene spruter fløyelsdyrene lim på byttedyr (små leddyr). Etter at byttedyret er fiksert på denne måten, suger en rund og myk hudfold rundt fløyelsdyrets munnåpning seg fast til offeret for å la munnkrokene arbeide seg gjennom kutikulaen. Fordøyelsessafter sprøytes så inn og det oppløste vevet suges etterhvert ut.

Formering

Noen arter legger egg, mens andre føder levende unger via vivipari. De har indre befruktning, både direkte og indirekte. Hos artene med indirekte befruktning avsettes det en sædpakke på hunnen, og hunnens kutikula løses delvis opp hvor den fester seg og gjør den gjennomtrengelig for spermiene. Så snart sædcellene har kommet seg inn i hunnen, svømmer de gjennom hemocoelet hennes til de når frem til eggene og befrukter dem.

Evolusjonært slektskap

I likhet med bjørnedyrene, som er nære slektninger, regnes de ikke med blant de egentlige leddyrene, men er inkludert i gruppen Panarthropoda. De er spesialiserte skapninger hvis stamart tidlig utviklet seg i sin egen retning, og ligner mest på meitemakk med bein, eller på myke tusenbein. Deres anatomi har likevel utviklet seg lite på hundrevis av millioner av år. Utdødde marine arter utviste derimot mer variasjon, og var kledd i både panserplater og pigger, f.eks. Hallucigenia sparsa. Det er mulig at fløyelsdyrene var de første organismer som utviklet evnen til egentlig gange.
De har fremdeles hudmuskelsekken i behold, et trekk som er gått tapt hos de ekte leddyrene. Kutikulaen er temmelig stiv og lite elastisk, men er tett besatt med tverrfurer, som gjør kroppen smidig og bevegelig. Overflaten inneholder dessuten mengder av små papiller som hver er i besittelse av flere korte sansehår, derav deres fløyelsaktige utseende.

Systematisk indeling

Fløyelsdyr kan deles inn i to grupper.
Den ene (Peripatidae) har en pantropisk utbredelse, det vil si langs ekvatoren i både Afrika, Sydøst-Asia og Sør-Amerika.
Den andre (Peripatopsidae) er til dels nokså fargesprakende. De forekommer på Sørhalvkulen i subtropisk og temperert klima.
Okutadami vannkraftverk

Okutadami vannkraftverk er et vannkraftverk ved en demning (Okutadami-demningen) på den kunstige Okutadamisjøen på Agano-elva, helt sørvest i prefekturet Fukushima på det østlige Honshu, Japan.
Reservoaret ligger ved grensa til prefekturet Niigata. på østsida av reservoarbredden ligger landsbyen Hineomata, som også har varme kilder. Installert vannkrafteffekt er 560 MW. Anlegget opereres av selskapet Electric Power Development Company.
Tanjore gasskraftverk

Tanjore gasskraftverk er et gasskraftverk i distriktet Tanjore i delstaten Tamil Nadu, India. Brenselstypen er naturgass. Det har en effekt på 119,8 MW og stod ferdig i 2005. Operatør er Lanco Group Ltd.
Arnor Tordsson jarlaskald

Arnor Tordsson jarlaskald (norrønt Arnórr Þórðarson jarlaskáld) (ca. 1012 – ca. 1075) var en islandsk skald i den kristne tradisjonen, sønn av skalden Tord Kolbeinsson.
Arnor reiste som handelsmann og farmann mellom Island og fastlandet, og han besøkte ofte Orknøyene hvor han kvedet kvad for jarlene, derav tilnavnet. For kong Magnus den gode av Norge komponerte han Hrynjandi, visstnok påvirket av den latinske hymne, hvor han oppfant et nytt versemål som ga kvadet et uvanlig raskt og flytende tempo.
Filologene har merket seg at navnet Jóm som senere ble knyttet til Jomsvikingene ble først benyttet, slik det skriftlige kildene har vist, av Arnor jarlaskald i hans to kvad som priset kong Magnus for hans seier over slaverne, inkludert deres by Jóm, i 1043.

Kristen på hedensk grunn

Kristendommen er nærværende i Arnors diktning, og han skaper nye kjenninger for Gud og englene, men han bygger på skaldetradisjonen, siterer og henspiller på tradisjonen som forutsetter at tilhørerne kjenner de gamle kvad. Klimakset i Voluspås beskrivelse av Ragnarok synes å ha fått et bevisst ekko i Arnors kvad Torfinnsdråpa for Torfinn Sigurdsson på Orknøyene. I sin tid var Arnor blant de mest betydelige skalder.
Han diktet også minnekvad over Magnus den gode og Harald Hardråde hvor han brukte det tradisjonelle dróttkvætt. Snorre Sturlason benytter Arnors kvad spesielt i Magnus den godes saga, men det er også noen få i sagaene til Olav den hellige og Harald Hardråde. Arnor forholdt seg ikke bare til norske konger. Faktisk dro han til den danske kongen Knut den mektige først, kanskje inspirert av sin fars suksess i samme retning, da han en gang rundt 1030 dro fra island for første gang.
Knud Gamborg

Liv og virke

Gamborg var sønn av residerende kapellan i Tikøb, senere sokneprest Frederik Vilhelm Gamborg og Sophie Vilhelmine f. Thomsen, var vinhandlersvenn. Han fikk i oktober 1848 opptak ved Kunstakademiet, men var student bare i et halvt år, da han av økonomiske grunner måtte avbryte undervisningen og starte som vinhandler. Ni år senere, i oktober 1857, søkte han på nytt plass ved Akademiet, hvor han i 1861 mottok «den lille sølvmedalje». Han forlot Akademiet sist i 1862, og besøkte samme år Nord-Italia. Av andre reisemål var også St. Petersburg. Som fast medarbeider og bidragsyter til Illustreret Tidende ble han også sendt på omfattende studieturer til Norge.
Opprinnelig var planen å bli kunstmaler, og han fikk også en større bestilling fra grev Moltke-Bregentved. Likevel gikk han inn på å tegne og illustrere for vittig­hetspressen (Punch og Puk), og for de xylografiske ukebladene, hvor hans kunstneriske virksomhet for Illustreret Tidende var det primære.  Han bidro også med illustrasjoner til bøkene Fra Kommerceraadens Mappe (1889) og J. Davidsen: Fra det gamle Kongens Kjøbenhavn (1880–1881).
Gamborg har også levert en viktig kulturhistorisk dokumentasjon av livet i København på 1870 og -80-tallet.
Han finnes representert med bilder i Teatermuseet, Øregaard Museum, Københavns Museum, Det Kongelige Biblioteks billedsamling, Museet på Koldinghus (Amfiteatret i Pola) og i Kobberstiksamlingen.
Gramborg ligger begravet på Vestre Kirkegård i København.